Kandidat til Alternativet i Næstved

Mit grundlag for at ville stille op til KV21 og bestyrelsen i Alternativet i Næstved er at jeg gerne vil gøre en forskel og føle at jeg med til at gøre samfundet bedre, at gøre en forskel for de små i samfundet har altid været en mærkesag i min familie. Især fremhævet af min farfar Alfred Wærn Kristensen der var borgmester i Næstved kommune fra 1960 – 69, at der skal være styr på finanserne er en selvfølge, men ikke en undskyldning for ikke at hjælpe dem der trænger når det er muligt.

Jeg har boet i Næstved kommune siden 2002 og har tidligere boet i Vordingborg- og Fladså kommune, jeg er en dygtig kommunikator, både skriftlig og mundtligt på dansk, engelsk og tysk. Jeg er engageret, har stor passion for Alternativets mærkesager og det arbejde jeg udfører som integrationsmentor for flygtninge i Næstved kommune. Som sagt kan jeg godt lide at gøre en forskel for andre, men også mig selv hvorfor jeg har taget en del uddannelser og har nogle erfaringer som jeg håber at kunne bruge til Alternativet i Næstveds fordel.

Desuden håber jeg at kunne inddrage min politiske interesse i forhold til mit arbejde, som integrationsmentor og kunne inddrage nogle af de borgere jeg hjælper i hvordan politik og demokrati foregår på lokalt plan og derved inddrage dem i hvordan det danske samfund virker. Der er mange borgere med mellemøstlig eller afrikansk baggrund der gerne vil vide mere om politik uden der at de vil mærkes som socialister eller kapitalister, en gruppe som jeg håber at vi kan tiltrække og få til at stemme på Alternativet.

Jeg har tidligere været medlem af Socialdemokratiet og Enhedslisten men er efter at have oplevet deres politik tæt på, blevet enig med mig selv om at den politik som de fremhæver, ikke er den jeg mener er bedst for Danmark.

Alternativets 3 bundlinjer giver mening og kan sådan som jeg ser det, med fordel implementeres i den måde som Næstved kommune fører regnskab på, som til tider ikke synes at fungere i forhold til kommunens indbyggere. Desuden mener jeg at når Alternativet kommer i Næstved byråd så vil vi kunne skabe bedre muligheder for mere samarbejde over midten og løsninger der er gode for både erhvervslivet, naturen og en så stor del af indbyggerne i kommunen som muligt.

Derfor skal vi søge, at skabe nysgerrighed om vores politik og arbejde for social værdighed og åbenhed om hvordan alle sociale lag i kommunen har det. Efter min mening er nødvendigt for vores succes at vi prøver at aktivere et nyt segment af vælgere, alt for mange af de flygtninge jeg kender er ikke politisk bevidste de har hørt lidt om politik men ved ikke noget præcist. Derfor mener jeg at det er en af vores muligheder for at få vælgere, at synliggøre vores værdier og politik for mennesker der er kommet til Næstved som flygtninge.

Desuden kender jeg Hasan Sajiin Daher, somalisk flygtning og formand for den somaliske forening i Danmark desuden er han medlem af Alternativet på Amager. Et samarbejde mellem Næstved og andre afdelinger kunne være en måde at skaffe os flere vælgere fra borgere med anden etnisk baggrund, en ide jeg ikke ved om det er værd at efterfølge, men en mulighed jeg ikke ville undlade at nævne.

Mine fokusområder ville nok være: Integration, uddannelse, social og økonomisk lighed, erhverv, retssikkerhed, sundhed og socialpolitik i Næstved kommune.

Jeg blev uddannet som Merkonom i International logistik, International markedsføring, og Organisation i 2009; desuden er jeg Innovativ projektleder, med uddannelserne – Afsætningsstrategi, Innovationsledelse, Anvendt økonomi og Konceptudvikling fra 2016; uddannelser som jeg har læst på henholdsvis [www.netau.dk](http://www.netau.dk/) og [www.smartlearning.dk](http://www.smartlearning.dk/) – uddannelser der drejer sig om at få forskellige typer af forsyningskæder, markeder, udviklingsprocesser og projekter både nationalt og internationalt til at fungere optimalt.

Af yderligere informationer om min egen person; kan jeg fortælle at jeg er domsmand ved Østre landsret, i Bredgade i København frem til den 31. december 2019. En stilling som jeg værdsætter og er beæret over at få lov til at bestride, på trods af at det til tider kan være både skræmmende og afskyvækkende at høre om de forbrydelser som mennesker kan finde på at begå

Det er mit håb, at i finder at jeg er egnet til at blive kandidat for Alternativet i Næstved, enten ved KV21 eller i bestyrelsen.

Venlig hilsen

Bo Wærn Kristensen